फैजाबाद जिले के बीकापुर के किशोर-किशोरियों ने सीखा स्वास्थ्य का गुण
द्वारा लिखित खबर लहरियाMarch 27, 2018422 बार देखा गया
फैज़ाबाद जिला के सामुदायिक स्वास्थ्य केंद्र बीकापुर मा किशोर-किशोरी स्वास्थ्य कार्यक्रम कै आयोजन कीनगा। बढ़ती उमर मा किशोर-किशोरी के अन्दर हुवय वाले बदलाव के बारे मा जागरूक कीनगा। स्वास्थ्य केंद्र कै एनम द्वारा ई जानकारी दीन गए। डॉक्टर सतीशचन्द्र अधीक्षक सामुदायिक स्वास्थ्य केंद्र बीकापुर बताइन कि दस से उन्नीस साल के उमर कै जवन लड़की-लड़का अहैं उनके शरीर मा जवान बदलाव आवाथै सकारात्मक, नकारात्मक वकरे बारे मा एक सप्ताह कै ट्रेनिंग दीन जात बाय। ट्रेनर मधुबाला बताइन कि यहि प्रशिक्षण मा दस साल से उन्नीस साल कै किशोर अउर किशोरी आय अहैं जेहमा दुई स्कूल जाय वाले अउर दुई स्कूल न जाय वाले अहैं। इनकै चयन आशा करे अहैं। एकै मेन उद्देश्य बाय की किशोर-किशोरी अपने आवै वाले शारीरिक अउर मानसिक परिवर्तन के ताई तैयार रहैं। घबराय न ई सब नार्मल चीज आय। सबके साथ हुआथै। निशा छात्रा बताइन कि हमरे गाँव कै शकुन्तला आशा कार्यकर्ता हमैं सीखय के ताई हियां बुलायके लाय अहैं। हम खुद सीखके अउर गांव के लडकियन का सिखाउब। अनुपम उपाध्याय छात्र कै कहब बाय कि जब लड़का बड़ा होइहैं तौ उनके दाढ़ी अउर मोक्ष आये जेसे घबराय न। ई सब सीखके अउर लड़कन का जानकारी दियब। स्वास्थ्य शिक्षा अधिकारी देवप्रकाश वर्मा बताइन कि राष्ट्रीय स्वास्थ्य मिशन के अंतर्गत एक कार्यक्रम चलावा जात बाय जेकै नाम बाय रास्ट्रीय किशोर स्वास्थ्य कार्यक्रम। यहि अवस्था मा तमाम प्रकार कै जवन अंदरूनी समस्या हुआथै तौ आपन बात शेयर नाय कै पउते। हियाँ से सीखके अपने उमर के किशोर-किशोरी से शेयर करिहैं। अउर उनकै सहयोग क्षेत्रीय आशा करिहैं। अगर समाधान न होय पाये तौ जब गाँव मा समूह बनइहै तौ वकै समाधान कीन जाये।
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
awa_Deva hin_Deva awa_Deva eng_Latn